
INFORMACIJA APIE ASMENS DUOMENŲ TVARKYMĄ DĖL MEDŽIOJAMŲJŲ GYVŪNŲ PADARYTOS ŽALOS 

Taikoma asmenims, kurie dalyvauja programos valdytojos Lietuvos Respublikos aplinkos ministerijos Aplinkos apsaugos rėmimo programos 2026 metų priemonėje „Medžiojamųjų gyvūnų padarytos žalos kompensacijų išmokėjimas“ (laisvėje gyvenančių medžiojamųjų gyvūnų, kuriuos medžioti yra uždrausta ištisus metus, padarytos žalos atlyginimas).

Lietuvos Respublikos aplinkos ministerijos Aplinkos projektų valdymo agentūra (toliau – Agentūra), kaip asmens duomenų valdytojas, asmens duomenis tvarko vadovaudamasi 2016 m. balandžio 27 d. Europos Parlamento ir Tarybos reglamentu (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) ir kitais asmens duomenų apsaugą reglamentuojančiais teisės aktais.

1. Duomenų valdytojas
Duomenų valdytojas – Lietuvos Respublikos aplinkos ministerijos Aplinkos projektų valdymo agentūra, juridinio asmens kodas 288779560, adresas Labdarių g. 3-102, LT-01120 Vilnius, tel. (0 5) 272 57 58, el. paštas: apva@apva.lt 
Duomenų apsaugos pareigūno el. paštas: dap@apva.lt.
[bookmark: _Hlk216875077]Informacija apie asmens duomenų tvarkymą Agentūroje skelbiama internetinėje svetainėje apva.lrv.lt skiltyje „Asmens duomenų apsauga“.

2. Asmens duomenų tvarkymo tikslas
Jūsų asmens duomenis tvarkysime Agentūros medžiojamųjų gyvūnų padarytos žalos kompensacijų išmokėjimo tikslu. 

3. Asmens duomenų tvarkymo teisinis pagrindas
Asmens duomenis tvarkome, kai tam turime aiškų teisinį pagrindą ir kai tai yra proporcinga ir būtina vykdant Agentūrai, kaip viešojo administravimo subjektui, teisės aktais jai nustatytas teisines prievoles ir vykdant viešosios valdžios funkcijas (Reglamento 6 straipsnio 1 dalies c ir e punktais ir Lietuvos Respublikos medžioklės įstatymo 18 str. 5 d., Lietuvos Respublikos aplinkos ministro ir Lietuvos Respublikos žemės ūkio ministro 2002 m. rugsėjo 23 d. įsakymu Nr. 486/359 „Dėl medžiojamųjų gyvūnų padarytos žalos žemės ūkio pasėliams, ūkiniams gyvūnams  ir miškui apskaičiavimo metodikos patvirtinimo“).

4. Tvarkomi asmens duomenys
Tvarkome šiuos Jūsų duomenis: 
Juridinio ir/ar fizinio asmens atstovo vardas ir pavardė, kontaktiniai duomenys: telefono ryšio numeris ir (ar) el. pašto adresas, pareigos, ryšys su atstovaujančia institucija, atsiskaitomosios sąskaitos numeris, gyvenamosios vietos ar kitas adresas susijęs su prašymu ir žalos įvykio vieta, duomenys susiję su įgaliojimų suteikimu, tinkamų finansuoti išlaidų suma, informacija, esanti žalos apžiūros akte (komisijų narių vardai, pavardės, parašai), pareiškėjo ir žalą patyrusio asmenų duomenys (vardas, pavardė, asmens kodas, gyvenamosios vietos adresas, informacija apie: ūkinius gyvūnus, pasėlius, mišką, hidrotechninius ar melioracijos statinius).

5. Asmens duomenų šaltiniai
Agentūra tvarko asmens duomenis, kurie yra gauti iš juridinių asmenų (pateikiant juos Agentūrai siekiant gauti mūsų paslaugą).

6. Asmens duomenų gavėjai
Jūsų asmens duomenų teikimas trečiosioms šalims nenumatytas, tačiau gali būti teikiami kitiems duomenų valdytojams (teisės aktuose nustatytais atvejais ir kai asmens duomenų teikimas būtinas ir proporcingas tiesėtais ir konkrečiais tikslais). Asmens duomenis galime atskleisti duomenų tvarkytojams konkrečių paslaugų teikimo tikslais tiek, kiek tai būtina suteikti tokias paslaugas (pavyzdžiui, informacinių technologijų bendrovėms, kurios duomenis tvarko, kad užtikrintų Agentūros informacinių sistemų kūrimą, tobulinimą ir palaikymą). Pasitelkdami duomenų tvarkytojus, imamės visų reikiamų priemonių, siekdami užtikrinti, kad duomenų tvarkytojai būtų įgyvendinę tinkamas organizacines ir technines saugumą užtikrinančias priemones bei išlaikytų asmens duomenų paslaptį. 
Asmens duomenų teikimas į trečiąsias valstybes nenumatytas.

7. Asmens duomenų saugojimo laikotarpis
Jūsų pateikti duomenys bus saugomi ne trumpiau kaip 10 metų nuo paskutinės nereikšmingos (de minimis) pagalbos suteikimo dienos, kuri buvo patvirtinta Agentūros direktoriaus įsakymu. 

8. Automatizuotų sprendimų priėmimas
Jūsų duomenys nebus naudojami automatizuotų duomenų tvarkymu, įskaitant profiliavimą, grindžiamiems sprendimams apie Jus priimti.

9. Duomenų subjektų teisės 

Prašymai dėl duomenų subjektų teisių įgyvendinimo Agentūroje pateikiami vadovaujantis 2019 m. balandžio 11 d. Agentūros direktoriaus įsakymu Nr. T1-61 patvirtintomis „Duomenų subjekto teisių įgyvendinimo Lietuvos Respublikos Aplinkos ministerijos Aplinkos projektų valdymo agentūroje taisyklėmis“ (2025-12-01 aktuali redakcija), kurios skelbiamos Agentūros internetiniame puslapyje apva.lrv.lt.

Data:2026-01-26.



image1.png
a v APLINKOS PROJEKTY
VALDYMO AGENTURA




